**A Mohácsi Önkormányzat**

**12/2018.(XI.28.)**

**r e n d e l e t e**

**az önkormányzati elismerésekről és a tiszteletbeli polgár cím adományozásáról szóló 3/2002. (II.4.)ör. módosításáról**

Mohács Város Képviselő-testülete az Alaptörvény 32. cikk (2) bekezdésében kapott felhatalmazás alapján, az alaptörvény 32. cikk (1) bekezdés i. pontjában, valamint a Magyarország helyi önkormányzatiról szóló 2011. évi CLXXXIX. törvény 42.§ 3. pontjában meghatározott feladatkörében eljárva a következőket rendeli el:

**1.§** Az önkormányzati elismerésekről és a tiszteletbeli polgár cím adományozásáról szóló 3/2002. (II.4.)ör. számú rendelet (továbbiakban: R.) bevezető rendelkezése hatályát veszti, helyébe a következő szövegrész kerül:

„Mohács Város Képviselő-testülete az Alaptörvény 32. cikk (2) bekezdésében kapott felhatalmazás alapján, az alaptörvény 32. cikk (1) bekezdés i. pontjában, valamint a Magyarország helyi önkormányzatiról szóló 2011. évi CLXXXIX. törvény 42.§ 3. pontjában meghatározott feladatkörében eljárva a következőket rendeli el:”

**2.§** Az R. 2.§-a helyébe a következő rendelkezés kerül:

„2.§ A Mohács Város Önkormányzatának Képviselő-testülete által adományozható önkormányzati elismerések

1. Mohács Város Díszpolgára Kitűntető Cím
2. Pro Urbe Mohács Díj,
3. Mohács Város Képviselő-testülete Díszoklevele,
4. MOHÁCSÉRT vésetű Aranygyűrű
5. a Mohács Város Tisztelete Jeléül Kitüntető Díj,
6. a Mohács Város Szakmai Kitüntető Díjai

a) Mohács Város Közszolgálati Díja,

b) Mohács Város Köznevelési és Közművelődési Díja,

c) Mohács Város Egészségügyi Díja,

d) Mohács Város Szociális Díja,

e) Mohács Város Sport Díja,

g.) Mohács Város Közbiztonságáért Díj

 a) Az Év Rendőre Díj

 b) Az Év Tűzoltója Díj

 c) Az Év Vízirendőre Díj

**3.§ (1)** Az R. 3.§ (3) bekezdésének utolsó mondata hatályát veszti.

**(2)** Az R. 3.§-a kiegészül az alábbi, (9) bekezdéssel:

„A Képviselő-testület az e § (3), (4) és (6) bekezdésében meghatározott eljárásrendtől – különösen indokolt esetben – a polgármester javaslatára eltérhet.”

**4.§** Az R. kiegészül az alábbi 4/B. §-al

„ 4/B.§

1. A MOHÁCSÉRT  vésetű aranygyűrű kitüntetés annak a személynek adományozható, aki

- a város fejlődésének érdekében több éven át tartó, kimagasló társadalmi, közéleti, tudományos, oktatói, közigazgatási, gazdasági, művészeti, egészségügyi, vagy sporttevékenységet fejtett ki,

- a város fejlesztésében kiemelkedő tevékenységet folytatott, maradandó alkotó munkájával elősegítette a város fejlődését,

- tevékenységével hozzájárult a város kultúrájának, szellemi, erkölcsi és anyagi értékeinek gyarapításához, hagyományainak ápolásához, a Mohács város hírnevének öregbítéséhez,

- kiemelkedő közszolgálati, közösségépítő munkát végezett a közigazgatás, a nevelés-oktatás, az egészségügy, a sport és kultúra területén.

(2) A díjra érkezett javaslatokat a Képviselő-testület minden bizottsága véleményezi.

(3) A címmel oklevél, és „MOHÁCSÉRT” vésetű aranygyűrű jár

(4) A MOHÁCSÉRT vésetű aranygyűrű birtokosa jogosult:

a.) a képviselő-testület ülésein tanácskozási joggal részt venni

b.) az önkormányzat és intézményeinek rendezvényein díjtalanul részt venni.”

**5.§** Az R. melléklete az alábbi szövegrésszel egészül ki:

**„A MOHÁCSÉRT Vésetű Aranygyűrű Kitüntető Díjjal járó** aranygyűrűn " MOHÁCSÉRT " felirat található. Az oklevél A3 méretű,- összecsukott (félbehajtott) - címoldalán maga a díj neve és kicsiben a plakett sziluettje, bal belső részén nagy méretben a városkép szerepel. Az oklevél jobb oldala tartalmazza a kitüntetett nevét és annak megjelölését, hogy milyen tevékenységért kapja a díjat.”

**6.§ (1)** Jelen rendelet a kihirdetése napján lép hatályba, rendelkezéseit a folyamatban levő ügyekben is alkalmazni kell.

(2) Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2018. november 28.

Szekó József Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2018. november 28.

 Dr. Kovács Mirella

 jegyző